[Video] Vrou binne 40 sekondes gekaap‘n Skermskoot uit die video. Die video volg onderaan die berig. ŉ 42-jarige vrou van Chatsworth in KwaZulu-Natal is vandeesweek voor haar motorhuis binne 40 sekondes gekaap. Volgens die polisie het die vrou vir haar lewe gevrees toe die kapers haar in ŉ grys Toyota Yaris genader het, kort nadat sy voor haar motorhuis in die Crossmoor-woonbuurt stilgehou het. “Die slagoffer het Maandag by haar huis opgedaag en die motorhuisdeur oopgemaak. ŉ Gewapende kaper het op haar afgestorm, ŉ vuurwapen op haar gerig en haar beveel om uit haar motor, ŉ Hyundai i10, te klim,” het die polisie gesê. Die kaping is deur ŉ kringtelevisiekamera van ŉ buurman afgeneem. Die beeldmateriaal is op sosiale media gedeel, waarna dit soos ŉ veldbrand versprei het. In die video kan ŉ mens sien hoe die vrou by die passasierdeur uit die motor vlug voordat die kaper daarmee wegjaag. Die Chatsworth-polisie ondersoek ŉ saak van motorkaping. Niemand is nog in verband met die voorval in hegtenis geneem nie. Chatsworth hijacking Posted by Vernon Reddy on Tuesday, January 17, 2017